Lososovité

Lososovité (lat. Salmonidae) sú čeľaď z radu lososotvaré. Môže byť definovaná viacerými spôsobmi (nižšie sú označené písmenami A až D).

Charakteristika (pre definíciu A) 
Sú to anadromné (t.j. sťahovavé) alebo sladkovodné ryby severnej pologule. Posteriórny myodóm je hlboký, pričom okohybné svaly, ktoré ním prechádzajú sa pripájajú na svalstvo trupu. Brušné plutvy sú v abdominálnom postavení. Tuková plutnička je vždy prítomná. Žiabrové blany siahajú ďaleko dopredu, sú neprirastené k hrádzi. Kostných lúčov je 7 – 20 kostných lúčov. Stavcov je 50-75, posledné 3 sú otočené nahor. Pelvický axilárny výbežok je prítomný. Pylorických príveskov je 11-210. Maximálna dĺžka tela je 1,5 m. Vajcovody chýbajú, zastupujú ich peritoneálne záhyby. 

Pozri aj charakteristiku v článku lososotvaré.

Systematika 
čeľaď lososovité (Salmonidae) A:
 † rod Eosalmo
 podčeľaď sihorodé (Coregoninae) – v iných systémoch = čeľaď sihovité (Coregonidae)
 rod Prosopium
 rod Coregonus – sih
 rod Stenodus – stenodus
 podčeľaď lipňorodé (Thymallinae) – v iných systémoch = čeľaď lipňovité (Thymallidae)
 ?† rod Protohymallus (Prothymallus)
 rod Thymallus - lipeň
 podčeľaď lososorodé (Salmoninae) – v iných systémoch = čeľaď lososovité (Salmonidae) B
 rod Brachymastax – lenok
 rod Hucho – hlavátka
 rod Parahucho – hlavátka ; staršie zaraďovaný pod rod Hucho
 rod Salvelinus – sivoň; vrátane taxónov Salvethymus, Baione a Cristivomer staršie niekedy zaraďovaných ako samostatné rody
 rod Salmo – losos a pstruh; vrátane taxónov Acantholingua a Salmothymus (Platysalmo) staršie niekedy zaraďovaných ako samostatné rody
 rod Oncorhynchus – losos a pstruh ; vrátane taxónu Parasalmo (Rhabdofario) staršie niekedy zaraďovaného ako samostatný rod

Alternatívne definície lososovitých:
 čeľaď lososovité (Salmonidae) C = Thymallinae + Salmoninae
 čeľaď lososovité (Salmonidae) D = Coregoninane + Salmoninae

Zdroje k systematike:

Zdroje

Iné projekty